Media 24 - 2015 Geintegreerde Jaarsverslag Aan Aandeelhouers Van Welkom Yizani - Risikobestuur
Omvang van verslag en gerusstelling Verklaring deur die direksie oor die geïntegreerde jaarverslag Die oorsigjaar in kort Blik op die groep Voorsitter se verslag Die Burger 100 jaar Uitvoerende hoof se verslag Ons mense Risikobestuur Balans tussen wins, mense en ons planeet Strategie
Finansiële oorsig Bedryfsoorsig Pryse Nie-finansiële oorsig Gemeenskappe
Korporatiewe bestuurstoesig Direksie Vergoedingsverslag Verslag van die ouditkomitee Administratiewe en korporatiewe inligting
Opgesomde gekonsolideerde state van finansiële posisie Opgesomde gekonsolideerde inkomstestate Opgesomde gekonsolideerde state van kontantvloei Rekonsiliasie van bedryfswins na handelswins Direkteure se verantwoordelikheidsverklaring Verslag van die onafhanklike ouditeur
Direkteure se verantwoordelikheidsverklaring Sertifikaat deur die maatskappysekretaris Verslag van die onafhanklike ouditeur Verslag van die ouditkomitee Direkteursverslag State van finansiële posisie State van omvattende inkomste State van veranderings in ekwiteit State van kontantvloei Aantekeninge by die groep- finansiële jaarstate Direksie Administratiewe en korporatiewe inligting
Kennisgewing van algemene jaarvergadering Volmagvorm en aantekeninge by volmagvorm
PDF laai af Excel laai af
Omvang van verslag en gerusstelling
Verklaring deur die direksie oor die geïntegreerde jaarverslag
Die oorsigjaar in kort
Blik op die groep
Die Burger 100 jaar
Uitvoerende hoof se verslag
Balans tussen wins, mense en ons planeet
Tuis / Oorsig / Risikobestuur - Volgende: Balans tussen wins, mense en ons planeet
Media24 is daartoe verbind om risiko te identifiseer en te bestuur. Ons pas dus deurgaans die nodige beginsels ten opsigte van korporatiewe bestuurstoesig en die relevante reëls en regulasies toe. Die direksie is verantwoordelik vir bestuurstoesig oor risiko en is tevrede met die doeltreffendheid van die risikobestuursproses. Die risikokomitee monitor risikobestuur en is verantwoordelik vir die beoordeling van planne en prosesse wat daarmee gepaardgaan. ’n Register word gehou van beduidende risiko’s waaraan die groep blootgestel is en bestuur se optrede om hierdie risiko’s te bestuur binne die verdraagsaamheidsvlakke wat deur die direksie goedgekeur is, word gemonitor.
As ’n medialeier in ’n mededingende mark wat deurentyd verander, is die groep blootgestel aan ’n wye verskeidenheid risiko’s waarvan sommige ernstige gevolge kan inhou.
Die identifisering van risiko’s en opstel van planne om dit te bestuur, maak ook deel uit van elke sake-eenheid se sakeplan.
Media24 handhaaf ’n deursigtige risikoprofiel deur ’n gestruktureerde, formele en beplande benadering tot risikobestuur te volg. Die identifisering, rapportering en bestuur van risiko’s is vasgelê in die groep se sakebedrywighede en -prosesse. Die risikobestuursbeleid geld vir alle ondernemings waar Media24 regstreeks of onregstreeks meer as 50%-eienaarskap of bestuursbeheer het. Dit dek die risiko’s waaraan die groep in die uitvoering van sy strategie, in sy bedrywighede en met verslagdoening en nakomingsaktiwiteite blootgestel is en word jaarliks hersien. Die risikokomitee is verantwoordelik vir die evaluering van hierdie prosesse. Die groeprisikobestuurder gee advies oor, formuleer, hou toesig oor en bestuur die risikobestuurstelsel. Sy monitor die groep se risikoprofiel en verseker dat groot risiko’s geïdentifiseer en op die toepaslike vlak in die groep aangemeld word.
Media24 se ondernemingswye risikobestuursraamwerk is ontwerp om te verseker dat beduidende risiko’s en verwante gebeure in die hele groep op ’n konsekwente en gestruktureerde wyse geïdentifiseer, geboekstaaf, bestuur, gemonitor en aangemeld word. Dit is geskoei op die model van die COSO ERM (Committee of the Sponsoring Organisations of the Treadway Commission Framework for Enterprisewide Risk Management), asook die internasionaal aanvaarde COBIT-raamwerk vir bestuurstoesig oor inligtingstegnologie (Control Objectives for Information and Related Technology). Die risikobestuursproses word deurentyd verbeter.
Wesenlike kwessies en hoe ons dit bestuur
Hierdie afdeling identifiseer die wesenlike risiko’s wat die groep kan raak. Dit is nie ’n omvattende ontleding en bespreking van alle risiko’s waaraan die groep blootgestel is nie. Sommige risiko’s is buite Media24 se beheer en ander faktore buiten dié wat genoem word, kan die algehele prestasie van die groep beïnvloed. Ondanks die gestruktureerde benadering om risiko’s in die groep te identifiseer, kan sommige risiko’s tans onbekend wees en kan ander risiko’s wat nou as onbeduidend beskou word, in die toekoms wesenlike risiko’s word.
Uit ’n verskeidenheid potensiële blootstellings blyk dit dat die volgende groot groeprisiko’s tans bestaan:
Beskrywing van wesenlike kwessie Hoe ons die kwessie bestuur
Die groep doen sake in hoogs mededingende markte wat in sommige gevalle ook volwasse raak.
Lewer uitnemende produkte en dienste aan klante. Bied ’n aantreklike prys-/waardevoordeel. Neem die voortou wat innovering betref. Belê in nie-tradisionele areas om die maatskappy vir toekomstige groei te diversifiseer.
Tegnologie is ’n integrale deel van ons bedrywighede.
Die groep kan onverhoeds betrap word deur nuwe tegnologieë, nuwe mededingers of die vinnige tempo van ontwikkeling.
Vestiging van ’n mobiel-eerste kultuur en strategie. Wesenlike belegging in digitaal wat betref die produkaanbod, inhoud en gehalte en geografiese reikwydte.
Die Media24-groep doen sake in die media- en vermaaklikheidsbedryf in Suid-Afrika. Dit is dus sensitief vir plaaslike politieke en ander gebeure wat die plaaslike en wêreldekonomie kan beïnvloed.
Bou unieke verhoudinge met klante deur inhoud, sosiale media, digitale platforms en spesiale geleenthede. Media24 ondersoek voortdurend maniere om die gehalte van sy aanbieding te verbeter en verken nuwe teikenmarkte.
Dalende sirkulasie- en advertensie-inkomste by gedrukte publikasies.
Gehalte en relevante inhoud bly ’n fokusgebied.
Novus Holdings het ’n diversifiseringstrategie in plek. Streng kostebeheermaatreëls word toegepas.
Digitale bedrywighede sal moontlik nie die skaal bereik wat nodig is om wesenlike wins te genereer nie.
Alle digitale bates word gekonsolideer en/of herposisioneer om skaal te bou en omset te dryf.
Die groep het aansienlike insetkoste wat in buitelandse valuta aangegaan word, in die besonder ten opsigte van die verkryging van papier en druktoerusting. Die bewegings van buitelandse valuta teen die Suid-Afrikaanse rand is onvoorspelbaar. Beduidende bewegings kan wesenlike verliese tot gevolg hê.
’n Beleid vir risikobestuur ten opsigte van buitelandse valuta is in plek.
’n Skielike, onvoorsiene gebeurtenis kan die groep se bates beskadig en ’n onderbreking in daaglikse bedrywighede veroorsaak.
Voorsorgmaatreëls is in plek. ’n Omvattende korttermynversekeringsprogram is in plek.
Sagtewarekwessies kan uitgewery, drukwerk, verspreiding en aanlynbedrywighede ontwrig en verlies aan inkomste meebring.
Streng toetsprogramme is in plek en ondernemings moet hulle afteken voor inwerkingstelling.
Daar is ’n deurlopende gehalteversekeringsproses.
Toepaslike IT-stelsels is in plek om ondernemings te ondersteun.
Beskikbaarheid van toptalent, veral in digitale en e-handelomgewing.
Talentbestuurstrategieë en opvolgbeplanning is in plek.
Ons uitgebreide opleidingsprogramme sluit ’n tweejaar-bestuurskursus in en ons bied internskappe in joernalistiek, e-handel en ingenieurswese.
’n Voorval wat sterfte of besering aan diens veroorsaak as gevolg van nie-nakoming van die Suid-Afrikaanse Wet op Beroepsgesondheid en Veiligheid kan tot strafregtelike aanspreeklikheid, boetes en strawwe vir die maatskappy, sy direkteure en/of beamptes lei. Ons joernaliste word gereeld aan onveilige toestande blootgestel.
Ons doen gereeld gesondheid- en veiligheidsevaluerings en personeelopleiding.
Die gevolge van nie-nakoming van relevante wetgewing word aan bestuur gekommunikeer en regstellende stappe word, waar nodig, gedoen.
Beskerming word vir joernaliste gereël wanneer nodig.
Verskeie eksterne gerusstellingsverskaffers evalueer ons beheermaatreëls en risiko’s.
Materiaal en energie wat in die loop van werksaamhede gebruik word, kan skade aan die omgewing aanrig. Dit sluit elektrisiteit, water, papier, vloeistowwe en skadelike gasse in.
Ons koolstofvoetspoor word gemeet.
Papier en stof word herwin waar moontlik.
Afval word op verantwoordelike wyse afgevoer.
Regeneratiewe termiese oksideerders is in plek.
Tolueen word herwin by Novus Holdings se diepdruk-rolperse.
Nie-nakoming van ’n groot verskeidenheid regulasies en wetgewing kan finansiële boetes tot gevolg hê.
’n Regulatoriese- en regsnakomingsprogram is in plek.
Aktiewe deelname aan regulatoriese sake.
Gepubliseerde artikels kan lasterlik en/of ’n onakkurate weergawe van werklike gebeure wees. Lastersake kan tot beduidende finansiële verlies en reputasieskade lei.
’n Heelwat strenger perskode word nou toegepas.
Redaksionele prosesse verseker die hoogste standaarde.
Joernaliste en redakteurs kry regsadvies oor artikels wat lasterlik kan wees.
Korttermynversekering is in plek.
Koerante het ombudsmanne.
Al ons uitgewer-eenhede onderskryf die Suid-Afrikaanse Perskode en daar is opleidingsprogramme vir personeel.s
2015 - Geïntegreerde Jaarsverslag aan Aandeelhouers van Welkom Yizani POWERED BY OVEREND OUTSOURCE